Rekeningkunde - ‘n vak nodig vir wanneer jy eendag ‘n werk soek | Skoleondersteuningsentrum
1-2 Julie – Streekskongres: Wes-Kaap
4 Maart – Kleuterseminaar: Centurion
26 Februarie – SOS Paarl: Laerskool Noord-Eind
Rekeningkunde – ‘n vak nodig vir wanneer jy eendag ‘n werk soek
’n Onlangse navorsingsverslag deur die Studiefondssentrum toon dat studente met ’n BCom Finansiële en Bestuursrekeningkunde die maklikste werk kry. Dit is van die bevindings wat in ’n onlangse navorsingstudie deur Solidariteit Helpende Hand se Studiefondssentrum gemaak is, waaraan ongeveer 300 jong werkendes regoor SA wat tussen 2015 en 2018 afgestudeer het, deelgeneem het.
Volgens Stefan Pieterse het 14% van die kandidate ’n kwalifikasie in finansiële en bestuursrekeningkunde behaal. Hierdie studente het gemiddeld binne drie maande na hul kwalifikasie werk gekry met ‘n gemiddelde beginsalaris van R9 044 p.m.
Rekeningkunde word praktykgerig aangebied en konsentreer daarop om leerders met praktiese vaardighede toe te rus om hulle vir die beroepswêreld gereed te maak. Leerlinge ontwikkel karaktereienskappe soos deeglikheid, akkuraatheid, netheid en redenasievermoë aan.
Rekeningkunde bestaan uit die versameling, rekordering en ontleding van finansiële inligting met die oog daarop om finansiële besluite te kan maak. ŉ Balans tussen teorie en die praktyk word gehandhaaf om te verseker dat ŉ leerder tot die arbeidsmark kan toetree of verder studeer.
Wat word aangeleer?
Debiteure- en krediteurekontrolerekeninge
Sportklubs se unieke boekhoudingstelsel
Belasting op Toegevoegde Waardes (BTW)
Beheer en bestuur van vaste bates
Salarisse- en Lonejoernale
Daar is moontlikhede vir enige beroep vanaf ŉ tuisteskepper (Begroting) tot ŉ ouditeur (geoktrooieerde rekenmeester). Elke landsburger moet ook in staat wees om sy eie finansies te kan bestuur.
← Die #TienGebooie vir matrieks se Wiskunde-eksamen.
Wiskunde Geletterdheid nie ’n vak vir dom mense nie →